पाएं अपने शहर की ताज़ा ख़बरें और फ्री ई-पेपरडाउनलोड करें
जिले के बेला थाना क्षेत्र के सिरसिया गांव में मंगलवार की देर रात्रि चोरों ने स्थानीय निवासी ईश्वरचन्द्र चौधरी के मकान का ताला तोड़कर घर में रखे करीब 15 से 20 लाख रुपए का सामान चोरी कर लिया। मिली जानकारी के अनुसार पीड़ित परिवार के सभी सदस्य दो दिन पूर्व ही घर पर ताला लगाकर नेपाल देश के काठमांडू चले गए थे। इसका फायदा उठाकर चोरों ने मुख्य दरवाजा का ताला तोड़कर घर में प्रवेश किया और रूम में रखे अलमीरा के लॉकर को तोड़कर उसमें रखें 1 लाख 30 हजार रुपए नकद, 12 से 13 भर सोना व 45 भर चांदी चोरी कर लिया। पड़ोसियों द्वारा सूचना मिलने पर गृहस्वामी के पुत्र मनोज कुमार व मुकेश कुमार बुधवार को गांव पहुंचे। तभी चोरी किए गए सामान का आकलन किया गया। इस बाबत स्थानीय थाने में अब तक प्राथमिकी दर्ज नहीं कराई गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn